heinäkuuta 2015 - Sally's
- Leivoin rippijuhliin kaksi kakkua: pellillisen mansikkakakkua + korkean suklaakakun, jonka täytteenä oli päärynärahkaa. Paistoin suklaakakkuun kaksi suklaakakkupohjaa, jotka leikkasin vielä molemmat kahteen osaan. Näin kakkuun tuli 4 kerrosta suklaakakkupohjaa. Kerrosten väliin laitoin raikkaan kermarahkatäytteen, joka sai juhliin sopivan mintunvihreän värin parista teelusikallisesta vihreää elintarvikeväriä. Ennen jokaista rahkakerrosta ripottelin kakkupohjan päälle twistiksi pätkismurua :) Suklaakakkupohja (halkaisija 24 cm)
0,5 dl leivontakaakaota
Voitele ja jauhota irtopohjavuoka. Vaahdota kananmunat ja sokeri kuohkeaksi. Lisää keskenään sekoitettu voisula ja maito. Sekoita jauhot, kaakaojauhe ja leivinjauhe. Lisää jauhoseos taikinaan. Kääntele tasaiseksi taikinaksi ja kaada vuokaan. Paista 175 asteessa uunin alatasolla noin 40 minuuttia, kunnes kakku on kypsä. Peitä vuoka leivinpaperilla, jos pinta tummuu liikaa. Kumoa kakku hieman jäähtyneenä.
Tee toinen kakkupohja samalla tavalla. Kumoa jäähtyneenä ja halkaise kahteen osaan täyttämistä varten. Rahkatäyte (1 kerros)
2 dl päärynänmakuista rahkaa
(140g pussillinen Pätkis murua) Upota liivatelehdet pehmenemään runsaaseen kylmään veteen 5-10 minuutiksi. Vaahdota kerma ja sekoita siihen rahka. Purista liivatelehdet ja liota ne kattilassa tilkkaan kuumaa vettä. Sekoita liivateseos ohuena nauhana rahka-kermavaahtoon. Voit halutessasi värjätä kermarahkan elintarvikevärillä (lisää varovasti pieninä tippoina, jottei lorahda liikaa).
Huom. Tästä määrästä tulee vain 1 rahkakerros!
Mikäli kakussasi on 2 rahkakerrosta, tee muuten samoin, mutta käytä aineita kaksinkertainen määrä ja mikäli rahkakerroksia on kolme kuten kuvan kakussa, käytä aineksia kolminkertaisesti (eli 6 dl vispikermaa, 6 dl päärynärahkaa, 6 liivatelehteä, 6 rkl vettä).
Kokoa kakku irtopohjavuokaan. Reunoja voit 'jatkaa' tarvittaessa leivinpaperilla. Vinkki! Myös vuoan pohjalle kannattaa laittaa leivinpaperi, jotta valmis kakku on helpompi siirtää tarjolle. Aloita laittamalla vuoan pohjalle ensin suklaakakkukerros, sitten rahkakerros, suklaakakkukerros, rahkakerros jne (itse laitoin jokaisen suklaakakkukerroksen päälle vielä murennettua Pätkistä ennen rahkakerroksen lisäämistä). Laita kerrostettu kakku kelmuun ja jääkaappiin hyytymään. Kun kermarahka on hyytynyt vähintään muutaman tunnin jääkaapissa, kuorruta kakku pehmeällä suklaalla. Halutessasi voit kuorruttaa kakun vasta seuraavana päivänä.
Itse keitin kuorrutetta varten tilkkasen tummaa leivontakaakaota, johon sulatin margariinia + noin 300-400g suklaata (osa meni leipurin suuhun ;) + tomusokeria. Maustoin kuorruteseosta vielä hieman Nicolas Vahen toffeekaakaojauheella. Kuorrutteesta tuli kuohkeaa ja helposti muovattavaa, kun sen antoi hieman jähmettyä pakastimessa. Ja pulleat pensasmustikat tarttuivat siihen loistavasti! Mustikoiden lisäksi kakun päällä oli sitruunamelissan lehtiä. Ne kannattaa lisätä vasta juuri ennen tarjoilua. Kuvan kakku on 12 cm korkea + mustikat.
350g pehmeää voita tai leivontamargariinia 70g (1,5 dl) tomusokeria
Anna kuorrutteen jähmettyä hetken pakastimessa (käy sekoittelemassa välillä) ja levitä se sitten kakun päälle. Säilytä kuorrutettu kakku jääkaapissa.
Aikaa kuluu noin 2 h + rahkakerrosten hyytyminen (10-12 h tai mielellään yön yli)
Minun tytöt Vinkki! Kakku kannattaa ottaa jääkaapista huoneenlämpöön 15-20 min ennen tarjoilua, jotta sitä on helpompi leikata. Siistejä, tarkkareunaisia paloja on helpointa leikata veitsellä, ei kakkulapiolla.
- Tätä mekkoa metsästettiin pitkään! Tai itse asiassa se löytyi kyllä jo ensimmäisestä Tampereen mekkokaupasta, mutta ihan varmuuden vuoksi kiersimme Isosiskon kanssa kaikki muutkin keskustan vaatekaupat (siihen meni seitsemän tuntia!) ennenkuin olimme ehdottoman varmoja, että tämä se on. Mekon väri aqua saneli sitten luontevasti juhlapäivän teemavärin. Eilen vietimme siis keskimmäisen tyttäremme rippijuhlia. Sunnuntain sää oli sateinen ja kirkosta tullessamme vettä satoi kuin saavista kaatamalla. Nopeasti otimme kuitenkin muutamat kuvat alba päällä ja sitten jo juoksimme autoon suojaan. Juhlia vietimme perhepiirissä vanhempieni luona Tampereella. Koska iltapäivä oli jo pitkällä, kokoonnuimme ensin suuren pöydän ääreen nauttimaan päivällistä. Loimulohi ja runsas salaattipöytä saivat kaikilla veden herahtamaan kielelle. Tein kaikki tarjottavat etukäteen itse, ainoastaan loimulohi hankittiin valmiina. Se oli hyvä veto, sillä lohi oli päivällispöydän ehdoton kunkku - ja säästi turhalta murehtimiselta pääruuan suhteen!
- Jälkkäriksi nautimme makoisat kahvit! Pellillinen mansikkakakkua sekä komea suklaakakku kruunasivat aterian.
- Alkuillasta sadekin lakkasi ja pääsimme ottamaan muutaman yhteiskuvan terassilla. Olen niin onnellinen ja ylpeä rippilapsestani, joka saapui reilun viikon rippileiriltä Virosta väsyneenä, mutta onnellisena. Hän oli selviytynyt hienosti vieraassa maassa ilman perhettään, saanut uusia ystäviä ja oppinut luottamaan itseensä. Viikon nettipimentokin teki vain hyvää! Viron maaseudulla nettiverkko ei ole aivan yhtä tiheä ja luotettava kuin meillä Suomessa, mutta aika kului kuulemma hienosti ja parin päivän jälkeen kännykkää ei enää muistanutkaan.. 15
MILAVIDA - TAMPEREEN YLPEYS
- Kävimme ystäväni kanssa tutustumassa vastikään remontoituun Näsilinnaan eli Milavidaan. Upea uusbarokkinen linna seisoo ylväänä yhdellä Tampereen korkeimmista paikoista, Näsikalliolla, ja sisältä on mahtavat näkymät Näsijärven aaltoihin. Palatsin rakennutti aikoinaan Finlaysonin pietarilaislähtöisen patruunan Wilhelm von Nottbeckin poika Peter von Nottbeck. Vuonna 1898 valmistuneen palatsin alkuperäinen nimi oli Milavida ja sen suunnitteli arkkitehti Karl August Wrede. Vuonna 1905 sukukartano siirtyi Tampereen kaupungin omistukseen.
Suvun historia oli varsin traaginen, sillä rakennuttajapariskunta ei päässyt koskaan asumaan tässä upeassa kodissa. Tämä on itse asiassa Milavida II, sillä perhe asui ensin puisessa Milavida I:ssä, nykyisen Näsilinnankadun päässä. Olga-rouva kuoli kaksosten synnytykseen syksyllä 1898 Baden-Badenissa ja Peter-herra seuraavana keväänä umpisuolenleikkauksen komplikaatioihin Pariisissa, jättäen 4 lasta orvoiksi. Raha ja valta eivät ole onnen tae, sillä kohtalo voi olla sangen julma ja arvaamaton.
Näsilinna toimi Hämeen museona 1908–1997, minkä jälkeen se joutui odottamaan 17 pitkää vuotta tyhjillään ennenkuin remontti aloitettiin 2013. Näsilinnan kunnostus tuli maksamaan Tampereen kaupungille kaikkineen 5 miljoonaa euroa, mutta on upeaa nähdä lopputulos, kuinka taidokkaasti kaikki on toteutettu - ja päästä aistimaan tuon ajan hienosti säilytetty henki. Myös Milavidan puistikko on sangen vaikuttava. Yli satavuotiaat jalopuut seisovat jyhkeinä paikoillaan, niillä samoilla, joihin puutarhuri ne aikanaan istutti. Tuolloin 1800-luvun lopulla kartanon puutarha lämmitettävine kasvihuoneineen herätti suurta ihmetystä, sillä niissä kasvatettiin mm. ananasta, vesimelonia ja persikoita. Myös perheen komeasti pukeutuneet ajurit, kiiltävät hevoset ja upeat vaunut olivat tuon ajan tamperelaisten ihmetyksen ja ihailun kohteina.
Milavidan 1. kerroksessa toimii nyt Cafe Milavida sekä ravintola von Nottbeck kabinetteineen. Salit ovat sangen vaikuttava ilmestys rohkeine väreineen ja kattokruunuineen ja niitä voi myös vuokrata yksityistilaisuuksia varten. Museo Milavida on vuonna 2015 Näsilinnaan perustettu museo, jossa on esillä aina kaksi eri tahtiin vaihtuvaa näyttelyä. Näyttelyt tehdään pääosin Tampereen museoiden omista kokoelmista, ja niissä on aina esillä jollakin tavoin Näsilinnan, von Nottbeck -suvun ja Hämeen museon historia. Tällä hetkellä yläkerrassa on kaksi kiinnostavaa näyttelyä: Nottbeckit - Tampereen kosmopoliitit sekä Salvatore Ferragamo Unelmien Askeleet -kenkänäyttely (Ferragamon näyttely on esillä 12.6.2015 - 10.1.2016).
Näyttelyihin pääsee tutustumaan 7 eur pääsymaksua vastaan, lapset 0-6 v vierailevat ilmaiseksi ja koululaiset/ opiskelijat hinta on 3 eur. Vaunujen kanssa liikkuvat/ liikuntarajoitteiset on otettu hienosti huomioon ja heille on järjestetty kulku yläkerran museotiloihin helposti hissillä.
HUOM. Museo Milavidan näyttelyt ovat avoinna ainoastaan ke-su klo 11-17.
Invisible sandaali 1947, jolla Ferragamo voitti Neiman Marcus palkinnon (muodin Oscar), huomaa kenkien päälliset nailon lankaa!
Filmitähdet olivat Ferragamon vakiasiakaskuntaa - Tässä Marilyn 1962 Ferragamon korkkareissa.
Nicole Kidman elokuvassa Australia
Näsikallion juurella sijaitsee myös Tallipiha. Se toimi kartanovuosina nimensä mukaisesti hevostallina sekä ajureiden ja tallimiesten asuinpaikkana. Se on myös avoinna yleisölle ja sieltä löytyy kaikkea ihanaa kahvilasta ja käsintehdystä suklaasta sisustusesineisiin.
- Suosittelen poikkeamaan Tallipihalla ihan sellaisenaan tai viimeistään Särkänniemi visiitillä! Täällä nimittäin aika seisahtuu. Erityisen tunnelmallinen Tallipiha on myös Joulun aikaan.
- Kokeiltiin grillata pizzaa, vaikkei meillä mitään pizzakiveä olekaan! Idea jäi viime kesänä kokeilematta, vaikka luinkin siitä jo silloin. Nyt sitten Ruokapankki blogin kipinästä innostuin asiasta uudelleen. Helposti kun tulee ajatelleeksi, että miten se voi onnistua: pizzataikina valuu kumminkin grillin ritilöiden välistä, homma on sotkuista ja vaivalloista, mutta yllätys on sitten sitäkin suurempi, kun näin ei käykään. Pizzapohja (noin 14-15 pikkupizzaa)
0,5 dl oliiviöljyä (myös rypsiöljy käy)
Sekoita kädenlämpöistä hieman lämpimämpään veteen sokeri ja suola (lämmitän tätä varten yleensä sopivan määrän vettä mikrossa). Lisää kuivahiiva jauhoihin ja lisää jauhot taikinaan voimakkaasti vaivaten. Lisää lopuksi oliiviöljy ja vaivaa vielä, kunnes taikina on kimmoisaa. Anna nousta liinan alla noin 20 min. Ehdit valmistella siinä ajassa täytteet ja sytyttää grillin ;)
Käytä runsaasti jauhoja apuna ja kauli taikinasta työtasolla sopivan pieniä pizzoja (halkaisija noin 15-20 cm on oikein hyvä). Kuljeta kaulitut pizzapohjat grillin luo esim. uunipellillä. (Vinkki! Kuljeta vain sen verran pizzapohjia grillin luo kuin mahtuu kerralla paistamaan, esim. 2-4 kpl. Voit myös laitata pizzapohjien väliin leivinpaperia, jotta ne eivät tartu yhteen!) Paista öljytyllä grilliritilällä pizzapohjat molemmin puolin, noin 1-2 min per puoli (kurkista välillä ettei pääse palamaan) ja lisää sitten päälle haluamasi haluamillasi täytteet. Sulje grillin kansi tässä vaiheessa, jotta täytteet lämpenevät kunnolla ja juusto sulaa.
2 rkl pizzamaustetta (oregano, basilika ym)
2-4 valkosipulin kynttä ripaus mustapippuria
Sekoita paseerattuun tomaattiin ketsuppi + pizzamauste. Raasta joukkoon kuoritut valkosipulinkynnet. Käytä heti. Valmis pizzakastike säilyy jääkaapissa muutaman päivän ja sen voi myös pakastaa.
Täydellinen pizzapohja on miltei läpinäkyvän ohut ja rapea!
Parhaat vinkit onnistuneeseen lopputulokseen ovat tarpeeksi kuuma grilli, kunnolla vaivattu taikina ja tarpeeksi pienet pizzat!
Täytteissä myös vähemmän on enemmän eli malta olla laittamatta liikaa täytteitä! Itse paistoin ensin rypsiöljyllä voidellulla grilliritilällä pizzapohjat molemmilta puolilta ja vasta sitten levitin päälle pizzakastikkeen + täytteet (pepperoni ja juusto). Osaan pizzoista laitoimme lisäksi ohueksi leikattuja paprikasuikaleita ja punasipulia - ja valmiin pizzan päälle rucolaa. Voilá!
Ja se lopputulos sitten.. Aah, tuoksu, joka levisi naapurustoon, oli aivan taivaallinen! Maku oli täydellinen ja pohja rapea eli uskallan väittää, että ainakin meidän aloittelijan tuurilla nää pesi kyllä raxit ja rossot mennen tullen!! - Ja ihan parasta grillipizza on suoraan grillistä, ulkoilmassa! 16
KÄTEVÄ JUOMA-ANNOSTELIJA KESÄJUHLIIN
Muutaman viikon takaiselta Pohjanmaan reissulta kotiin palatessamme koukattiin Tuurin kautta, kun takapenkkiläiset toivoivat jätskitaukoa! Kierrettiin nopeasti Keskisen kyläkauppa läpi, kun aikaa oli vain vähän. Kärryyn eksyi pari tällaista kätevää juoma-annostelijaa, eipä juuri muuta, mutta oon niistä niin happy! Olivat nimittäin hankintalistalla Isosiskon rippijuhliin, joita vietämme reilun viikon päästä.
Juoma-astian vetoisuus on liki neljä litraa eli oikein mainio kesäpäivän viilentäjä. Testattiin tämän toimivuutta tekemällä spritzeriä eli laitettiin törppöön 1:1 valkkaria + kivennäisvettä ja lisukkeeksi jäitä, limesiivuja sekä sitruunamelissaa.
Isosisko valitsi rippileiriksi luovan ilmaisun 'taideriparin', joka järjestetään Virossa. Mukavaa, kun nykyään on monia erilaisia vaihtoehtoja, joista valita. Monenlaista huomioon otettavaa kyllä oli, ennenkuin matkalle lähdettiin eilen. Piti nimittäin olla passi, kansainvälinen sairausvakuutuskortti ja matkustusasiakirja varustamoa varten, koska alaikäinen on reissussa ilman huoltajaa. Vaan kyllä on oudon hiljaista nyt, kun yksi on joukosta poissa..
ASUNTOMESSUT 2015: SISUSTUKSEN YKSITYISKOHDAT
Asuntomessut -juttusarjan viimeisessä osassa katsastamme nyt Vantaan asuntomessutalojen kivat yksityiskohdat. Hatunnosto teille kaikille, jotka olette jaksaneet roikkua näissä mun messupostauksissa mukana! Huomisesta alkaen blogi palaa sitten takaisin ruotuun, mutta nyt vielä kuvatulvaa asuntomessuilta ;)
Tässä ekana kohde 26 musta hirsitalo Villa Kapee, jossa kivoja yksityiskohtia riittää: mm. yläkerran huikaisevat kattolyhdyt ja kattoikkunat, keittiön ja saunatilan Tapwell kuparihanat, keittiösaareke Aran Cucine (huomaa saarekkeen kätevä Savo Design 'Twist Around' pistorasia), kotimainen Timberwisen tammiparketti, olohuoneen epäsuora valaistus, ikkunapenkki, konjakinruskea nahka sinisen vastaparina jne.
Tapwell kuparihana, kohteessa myös upeat kuparisuihkut saunatiloissa!
Saarekkeen pistorasia Savo Design & Technic
Porraskuilu on sijoitettu hienosti talon arkkitehtuuriin. Parketti Timberwise.
Olohuoneen epäsuora valaistus korostaa kivasti kattopalkkeja, huomaa myös käytännöllinen ikkunapenkki!
- Samainen ruskea, aavistuksen toffeisempana, tulee kivasti esiin myös kohteen 31 Casa del Limon Lammi-kivitalon sisustuksessa, ja niin ikään sinisen vastaparina! Kohde 31. Ruokailuryhmä Vepsäläinen, matto Hestia/ Papilio Metrade
Trenditietoinen valitsee nyt MEKSIKOLAISET seinälaatat!
"Talavera on käsintehtyä keramiikkaa, jonka syntysijat ovat Pueblan osavaltiossa Keski-Meksikossa. Espanjalaiset munkit toivat valmistustavan mukanaan Meksikoon siirtomaavallan aikana 1500-luvulla. Talavera onkin sekoitus kiinalaista, italialaista, espanjalaista ja intiaanien keramiikkaperinnettä. Laatat valmistetaan edelleen käsityönä, perinteiset värit ovat maidonvalkea sekä koboltinsininen. Nykyään laatoissa käytetään myös muita värejä." Lähde: MX Kivi Tässä kohteessa on myös upea seinämaalaus, jonka on toteuttanut ystäväni Amanda Suonvieri yrityksestä Tahto & Keino. Huomatkaa myös, miten kiva idea tuo lasiseinä on, kun portaita laskeuduttaessa aukeaa samalla näkymä vasemmalle.
Portaat toimivat myös olohuoneen tilanjakajana ja porrasseinämä on käytetty hienosti hyödyksi tämän valaistun syvennyksen suunnittelussa.
- Messuillahan on se käytännön tosiasia edessä, että varsinkin suosikkikohteissa on melkoinen ryysis. Ruuhkaan voi varautua olemalla ajoissa paikalla eli suosittelen tulemaan messuille heti niiden aukeamisen aikaan (messuportit avataan klo 10). Liput voi hankkia ennakkoon kätevästi netistä ja myös säätiedotusta kannattaa kurkata, sillä voisi kuvitella, että helteillä jengi suuntaa ennemmin rantsuun ja sadepäivänä pysytään kotinurkilla. Puolipilvisellä säällä ja varsinkin viikonloppuisin messuilla on siis kova ryysis. Kannattaakin lähteä avoimin mielin ja ilman liian tarkkaa aikataulua liikkeelle, jotta messuista jää hyvä fiilis. Sillä fiilistelemäänhän sinne yleensä mennään!
Kohde 28. Passiivikivitalojen kosteusturvatalo, On-the-move sivupöydät boknas.fi
Lentäjätyttö valokuvatapetti RTV
Kohteessa 28 kivoja yksityiskohtia on paljon. Niitä löydät aiemmasta messupostauksestani täältä. Kuvan 'lentäjätyttö' valokuvatapetista olen saanut paljon kyselyitä. Sitä myy rtv.fi ja saatavilla on 3 eri kokoa (kiitos aktiiviselle lukijalleni infosta!). Boknäsin ulkokalusteenakin käytettävä On-the-move sivupöytä muuntautuu hienosti myös sisäkäyttöön ja sitä on saatavilla useita eri värejä. Messujen ajan Boknäs verkkokauppa tarjoaa kaikki tuotteet -15% alennuksella.
Myös ihanan maalaisromanttisesti sisustetun kohteen 30. Fiskarhedenvillan Villa Falken huonekalut ja sisustustavarat + tekstiilit ovat kaikki tällä hetkellä mallistossa/ myynnissä olevia eli mikäli ihastut messutalossa käytettyihin tuotteisiin, voit tiedustella niitä esim. Sisustusliike Adalmiinan Helmestä tai Sasu's Playhousesta. Sohvapöytä Sasu's Playhouse
Tyynynpäälliset Arte Pura, Adalmiinan Helmi.
Taitava nikkaroi itselleen nämä trendikkäät yöpöydät kädenkäänteessä!
Kohde 30. Ruokapöytä Sasu's Playhouse, kristallikruunu Fasetti
Kiireessä ja ruuhkassa kivat yksityiskohdat jäävät helposti huomaamatta. Yhtälailla jokaiselle messukävijälle iskee jossain vaiheessa turtuminen, kun nähtävää on niin paljon, että aivot lakkaavat rekisteröimästä sitä kaikkea. Tässä vaiheessa räpsin yleensä itse entistä ahkerammin kuvia, joita voi sitten rauhassa kotisohvalla tutkia pyjama päällä - ja uudella innolla.
Kohde 19. Vivola, Ilona-keittiöt. Taustalla Iina Vuorivirran messinkikehyksinen peili.
Kohde 19: Takka on sijoitettu tilanjakajaksi. Musta lintu Vitran Eames House Bird.
Kohde 19: Arezano-tuolit Woodnotes, tarjoiluvaunu ja valaisin Artek. Kohde 16A: Vaatehuone on niin iso, että se voidaan tarvittaessa muuttaa makuuhuoneeksi!
Kohde 20A: Kristallikuutio
Tässäkin kohteessa ripaus puuta tuo sopivasti lämpöä selkeään ja moderniin sisustukseen.
Saareke voi olla myös eri värinen kuin muu keittiö! A la Carte - Keittiömaailma
Vauvan huone odottaa jo uutta asukkiaan! Kohde 20A Kristallikuutio.
Vantaan asuntomessualueelta löytyy vain yksi uima-allas! Sikäli yllättävää, että niiden suosio on maalämmön myötä lisääntymässä uudisrakentamisessa. Tämä kohde 17. Villa Beauty on muutenkin tutustumisen arvoinen, talossa on nimittäin näyttävän kylpyhuoneen lasiseinän lisäksi katutasossa myös rouvan työtilat.
Kohde 17: Villa Beauty
Luonnonkasvien käyttö kattauksessa
Musta takka on paitsi dramaattinen myös hurjan tyylikäs!
Terasseihin ja ulkotiloihin oli myös panostettu kiitettävästi ja monenlaista sermiä ja näkösuojaa oli rakennettu jo yksityisyydenkin vuoksi. Itseäni ilahduttaa eritoten aidon puun käyttö sisustuksessa, sillä onhan puu luonnonmateriaalina aivan verraton!
Lehtikuusta olevat terassin lankut jäivät eritoten mieleen paritalokohteessa 21. Lehtikuusihan on erittäin säänkestävä materiaali ja sillä on tavallaan kestopuun ominaisuudet luonnostaan eli sitä ei tarvitse mitenkään pintakäsitellä. Ja erityistä plussaa mielestäni on se, että lehtikuusi kelottuu (harmaantuu) ajan mittaan!
Huomaa valon käyttö sisustuksessa! Kohde 36. Keittiö A la Carte
Kohde 36: Valitut värit ja kalusteet korostavan tilan ilmavuutta ja valoisuutta
Kohde 37: Korkeaan tilaan avautuu veikeä sisäparveke
Parveke master bedroomista käsin katsottuna. Tekstiilit Finlayson, valokuvatapetti Art4You.
Kohteen 37 Terca Tiger kylpyhuoneen lattiamateriaalit herättivät paljon ihastusta!
- Juttusarjan aiemmat messupostaukset löydät halutessasi tästä linkistä. Sally kiittää ja kuittaa!
Asuntomessut Vantaalla 10.7. - 9.8.2015.
ASUNTOMESSUT 2015: TYYLIKKÄIMMÄT
ASUNTOMESSUT 2015: MAALAISROMANTTISET
ASUNTOMESSUT 2015: YLLÄTTÄJÄT
ASUNTOMESSUT 2015: SUOSIKIT + TÄRPIT
BLOGIN LUKIJATUTKIMUS
KEY WEST TYYLIÄ KESÄPIHAAN